На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и143/16) и члана 15. Одлуке о оснивању Народнoг позоришта Ниш ("Службени лист града Ниша", број 2/11 и 115/16)

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на План и програм рада Народнoг позоришта Ниш за 2017. годину, број 01-2548 који је донео Управни одбор ове установе, на седници одржаној 12.12.2016. године.

 II План и програм рада Народнoг позоришта Ниш за 2017. годину реализоваће се у складу са Финансијским планом ове установе за 2017. годину.

 III Решење доставити установи Народно позориште Ниш. Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

***О б р а з л о ж е њ е***

 Управни одбор Народног позоришта Ниш, на седници одржаној 12.12.2016. године, донео је План и програм рада Народног позоришта Ниш за 2017. годину, број 01-2548.

У 2017. години Народно позориште обележава 130 година постојања позоришног живота у Нишу. Овај велики јубилеј није значајан само за град Ниш, већ за читаву културну и позоришну сцену Србије. Народно позориште ће током целе наредне године различитим активностима (промоцијама, изложбама, трибинама, премијерним програмима..) на пригодан начин обележавати овај јубилеј. У 2017. години планира се најмање 5 премијерних представа, а број премијера ће зависити од финансисјких средстава која ће бити опредељена финансијским планом за 2017. годину.Такође, избор наслова и редослед изласка премијера зависиће од сценско-техничке сложености пројеката, као и од терминских могућности стваралаца.

Народно позориште у Нишу планира да у 2017. години континуирано ради на развоју и афирмацији Мале сцене, као и на изградњи адекватног простора, у циљу побољшања техничких услова и функционалности сценског простора. Досадашња пракса играња представа на Малој сцени, која се заправо налази на простору Велике сцене Народног позоришта, није се показала као најбоље техничко решење, првенствено са аспекта безбедности публике, с обзиром да је публика све време представе смештена на монтажном гледалишту, које се налази Великој сцени.

 У 2017. години планира се учешће на свим значајним позоришним фестивалима у земљи и иностранству. Такође у плану су и гостовања у великим културним центрима у земљи, у мањим местима, где техничке могућности то дозвољавају и у градовима страних држава са којима позориште има вишегодишњу успешну сарадњу.

Чланом 41. став 2. Одлуке о буџету Града Ниша за 2017. годину („Службени лист Града Ниша“, број 148/16) прописано је да „Надлежни орган индиректног корисника доноси годишњи финансијски план у складу са законом, другим прописом или статутом, на који сагласност даје надлежни директни корисник.“

Градска управа града Ниша - Секретаријат за културу и информисање, дала сагласност на Финансијски план Установе, који је у циљу целовитог сагледавања Програма достављен у прилогу.

 Имајући у виду да је програм установе Народно позориште сачињен у складу са законом, прописима Града и циљевима оснивања Установе, предлаже се доношење решења о давању сагласности на План и програм рада Народнoг позоришта Ниш за 2017. годину.

овлашћено лице –

 по овлашћењу в.д. начелника

 Градске управе града Ниша

 Небојша Стевановић